stanford-oval/wikipedia huggingface dataset:
Alfa Andromedae
Aiheesta muualla

daviddarling Sirrah
Kaler Alpha Andromedae (Arkistoitu – Internet Archive)
Alcyone Alpheratz
| --- | --- |
Tähdet:  α And, β And, γ1 And, δ And, 51 And, ο And, λ And, μ And, ζ And, υ And, κ And, φ And, ι And, π And, ε And, η And, σ And, ν And, 7 And, θ And, 3 And, 65 And, 58 And, 8 And, ω And, γ2 And, 60 And, ξ And, τ And, ψ And, 22 And, χ And, 41 And, 2 And, V428 And, ρ And, 64 And, 28 And, 14 And, 49 And, 32 And, 4 And, 6 Per, 62 And, 18 And, 55 And, 11 And, 36 And, 15 And, 63 And, 47 And, 44 And, 5 And, 56 And, 23 And, 13 And, 12 And, 45 And, 10 And, OU And, KK And, 6 And, 39 And, 9 And, 59 And A, 26 And, GO And, 66 And, OP And, CG And, LN And, V385 And, GY And, ET And, 59 And B, R And, Groombridge 34, Z And, WASP-1, Ross 248, S And
Eksoplaneetat:  υ And A b, υ And A c, υ And A d, HAT-P-32b
Taivaan kirkkaimmat tähdet
Alfa Romeo Arna

| Alfa Romeo Arna |
| --- | --- |

Valmistustiedot
Valmistusmaa:   Italia
Valmistaja:  Alfa Romeo
Valmistusvuodet:  1983–1987
Korimalli:  3-ovinen hatchback 5-ovinen hatchback
Luokka:  C-segmentti
Edeltäjä:  Alfa Romeo Alfasud
Seuraaja:  Alfa Romeo 33
Teknisesti samankaltaisia:  Alfa Romeo Alfasud Holden Astra (LB/LC) Nissan Cherry (N12) Nissan EXA (N12) Nissan Sunny (B11)
Tekniset tiedot
Moottori:  B4
Iskutilavuus:  1,2–1,5 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali
Alfa Romeo Arna on Alfa Romeon vuosina 1983–1987 valmistama alemman keskiluokan automalli, joka kehitettiin yhteistyössä Nissanin kanssa. Se oli käytännössä uudelleennimetty Nissan Cherry (N12), mutta moottori, vaihteisto ja etujousitus olivat Alfa Romeon itse kehittämiä. Mallia valmistettiin Napolin lähistöllä sijaitsevassa täysin uudessa tehtaassa. Koripaneelit toimitettiin Japanista kokoonpanoa varten. Samalta tehtaalta Italiasta valmistui myös Nissan Cherryjä, joiden mallinimessä oli Europe-lisämerkintä erotukseksi Japanissa valmistetuista malleista.
Arna esiteltiin Frankfurtin autonäyttelyssä 1983. Korimalleina olivat kolmiovinen L sekä viisiovinen SL. Ainoana moottorina oli aluksi Alfasud-mallista peräisin oleva 1,2-litrainen (63 hv) bokserimoottori. Geneven autonäyttelyssä 1984 esiteltiin 1,35-litraisella (86 hv) bokserimoottorilla varustettu Arna Ti, joka oli kolmiovinen malli varustettuna muun muassa takaspoilerilla ja urheilullisemmalla korimuotoilulla. Myös osaan perusmalleista asennettiin tämä moottori, ja 297 Ti-mallia valmistui suuremmalla 1,5-litraisella (95 hv) bokserimoottorilla.
Viisiovinen Alfa Romeo Arna.
Arna ei koskaan saavuttanut suurta suosiota, ja mallin valmistus päättyikin jo vuonna 1987, jolloin hieman yli 53 000 autoa oli ehditty valmistaa. Osa Italiassa valmistetuista malleista myytiin Nissan Cherryn nimellä, mutta Arnan tekniikalla. Nämä eroavat ulkonäöllisesti Japanissa valmistetuista Cherryistä erilaisilla takavaloillaan. Kaikki Cherry Europe -mallit olivat kolmeovisia.
Aiheesta muualla

Kuvia tai muita tiedostoja aiheesta Alfa Romeo Arna Wikimedia Commonsissa
Alfa Romeon (Alfa Romeo Automobiles S.p.A.) automallit
| --- | --- |
Nykyiset mallit:  Giulia · Stelvio · Tonale
Entiset mallit (esittelyvuoden mukaan):  1910–1919: 24 HP · 40–60HP 1920–1945: 20–30HP · 6C · 8C · G1/G2 · RL · RM 1945–1959: 1900 · 2000 · Giulietta · Gran Sport Quattroruote 1960–1969: 1750/2000 · 2600 · Giulia · Spider · Montreal · 105/115-sarja · GTA · 33 Stradale 1970–1979: 2300 · Alfa 6 · Alfasud · Alfetta · Alfetta GTV · Giulietta (1977) · Sprint  1980–1989: 164 · 33 · 75 · 90 · Arna · SZ/RZ 1990–1999: 145/146 · 155 · 156 ·  166 ·  GTV · Spider (1994) 2000–2009: 147 · GT · 159 · MiTo · Brera · Spider (2006) · 8C Competizione  2010–: Giulietta ·  4C
Tulevat mallit:  Junior
Konseptimallit:  33.2 ·  2000 Sportiva ·  BAT 5/7/9 ·  Bella ·  Caimano ·  Canguro ·  Capsula ·  Carabo ·  Centauri ·  Cuneo ·  Dardo ·  Delfino ·  Diva ·  Disco Volante ·  Giulietta Bertone Spider ·  Iguana ·  Kamal ·  Monoposto ·  Navajo ·  Nuvola ·  Progetto Cinque ·  Protéo ·  Scarabeo ·  Scighera ·  Sportut ·  Visconti ·  Vivace ·  Vola ·  Zeta 6
Hyötyajoneuvot:  Pakettiautot: Romeo · Romeo 2 · Romeo 3 · A11/F11A12/F12 · AR6 · AR8  Kuorma-autot: 430 · 500 · 800 · 900 · 950 · Mille (1000) · A19n Linja-autot: 140 A. · 900 A. · 950. · Mille (1000) · 110AF · 140AF · 900
Ågotnes

| Ågotnes |
| --- | --- |
 Ågotnes
 Koordinaatit: 60°24′00″N, 5°01′00″E 
Valtio:  Norja
Lääni:  Vestland
Kunta:  Øygarden
Pinta-ala:  
 – Maa:  3,3 km²
Väkiluku (2023):  3 643
 – Väestötiheys:  1 103,9 as./km²
Infobox OKVirheellinen NIMI-arvo: 
Ågotnes on taajama Øygardenin kunnassa Vestlandin läänissä Norjassa. Taajaman pinta-ala on 3,3 neliökilometriä ja asukasluku 3 643 vuonna 2023.
Ylä-Satakunnan kihlakunnan tuomiokunta

Ylä-Satakunnan kihlakunnan tuomiokunta oli Turun hovioikeuspiiriin kuulunut kihlakunnantuomarin virka-alue. Tuomiokunta oli perustettu keskiajalla ja se oli toiminnassa 14. joulukuuta 1785 saakka, jolloin siitä muodostettiin kuninkaallisella kirjeellä Ylä-Satakunnan yläosan kihlakunnan tuomiokunta ja Ylä-Satakunnan alaosan kihlakunnan tuomiokunta.
Vuoden 1680 tuomiokirjan mukaan tuomiokuntaan kuuluivat:
Hämeenkyrö
Ikaalinen
Kangasala
Karkku
Keuruu
Kuorevesi
Lempäälä
Messukylä
Mouhijärvi
Orivesi
Pirkkala
Ruovesi
Tyrvää
Vesilahti
16. elokuuta 1693 päivätyn kuninkaallisen kirjeen mukaan tuomiokuntaan kuuluivat seuraavat pitäjät:
Ylä-Satakunnan yläosan kihlakunta
Kangasala
Keuruu
Kuhmalahti ja Pälkäneen neljännes
Lempäälä
Messukylä ja Teiskon kappeli
Orivesi
Pirkkala ja Harjun kappeli
Ruovesi ja Virtain kappeli, Kurun kappeli ja Ähtärin kappeli
Vesilahti ja Tottijärven kappeli
Ylä-Satakunnan alaosan kihlakunta
Alastaro
Huittinen
Hämeenkyrö
Ikaalinen
Karkku ja Suoniemen kappeli
Loimaa
Punkalaidun
Tyrvää ja Kiikan kappeli
Vampula.
Isonvihan (1713–1721) aikana tuomiokunnassa pidettiin viimeiset käräjät ennen keskeytystä kesällä 1713 ja käräjien pito aloitettiin uudelleen helmikuussa 1722.
Vuoden 1776 järjestelyssä tuomiokuntaan määrättiin seuraavat käräjäkunnat:
Loimaan pitäjä ja Alastaron kappeli sekä osa Pöytyän pitäjää
Huittisten pitäjä ja Kauvatsan kappeli, Keikyän eli Hellilän kappeli, Vampulan kappeli sekä Punkalaition eli Punkalaitumen kirkkoherrakunta
Tyrvään pitäjä ja Kiikan kappeli
Karkun pitäjä ja Suoniemen kappeli sekä Mouhijärven pitäjä ja Suodenniemen kappeli
Hämeenkyrön pitäjä ja Viljakkalan kappeli sekä Ikaalisten pitäjä ja Kankaanpään kappeli
Pirkkalan pitäjä ja Harjun kappeli sekä Messukylän pitäjä ja Teiskon kappeli
Lempäälän pitäjä sekä Vesilahden pitäjä ja Tottijärven kappeli
Kangasalan pitäjä
Oriveden pitäjä
Ruoveden pitäjä ja Kurun kappeli
Vaasan hovioikeuden tuomiopiiriin oli tässä järjestelyssä siirretty Virtain kappeli, Ähtärin kappeli ja Keuruun pitäjä.
Ågren

Ågren on seuraavien tunnettujen henkilöiden sukunimi:
Ayla Ågren (s. 1993), norjalais-ruotsalainen autourheilija,
Erik Ågren (1924–2008), suomenruotsalainen kirjailija
Erik Ågren (1916–1985), ruotsalainen nyrkkeilijä
Gösta Ågren (1936–2020), suomenruotsalainen runoilija ja elokuvaohjaaja
Janet Ågren (s. 1949), ruotsalainen näyttelijä
Jennifer Ågren (s. 1993), ruotsalainen taekwondoin
Leo Ågren (1928–1984), suomenruotsalainen kirjailija
Linnéa Ågren (s. 1991), ruotsalainen jalkapalloilija
Oscar Ågren (1914–1992), ruotsalainen nyrkkeilijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Závitsa

Závitsa-vuoren lounaisrinnettä.
| --- | --- |
Sijainti:  Vóreia Kynouría, Arkadia, Peloponnesos, Kreikka
Korkeus merenpinnasta:  974 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Závitsa (kreik. Ζάβιτσα), antiikin Timenion (m.kreik. Τιμένιον, lat. Timenium), on vuori Peloponnesoksen niemimaalla Kreikassa. Sen korkeus on 974 metriä. Vuori sijaitsee Vóreia Kynourían kunnassa Arkadian alueyksikön alueella. Sen lounaispuolella sijaitsee Áno Dolianán kylä ja eteläpuolella Ástroksen kaupunki. Vuoren korkeimman huipun nimi on Profítis Ilías (Προφήτης Ηλίας).
Závitsa-vuori Moustós-järveltä nähtynä.
Aiheesta muualla

Kuvia tai muita tiedostoja aiheesta Závitsa Wikimedia Commonsissa
Aleksi Munter

Aleksi Munter on suomalainen kosketinsoittaja, joka soittaa muun muassa yhtyeissä Swallow the Sun ja Ghost Brigade.
Munterin ensimmäinen levyttänyt yhtye oli Funeris Nocturnum, josta hän erosi kolmen albumin jälkeen vuonna 2004. Hän kuuluu niin ikään Funeris Nocturnumissa vaikuttaneiden Mikko Kotamäen ja Matti Honkosen ohella Swallow the Sunin alkuperäiskokoonpanoon. Hän on säveltänyt ja sanoittanut Swallow the Sunin kappaleet ”Fragile” (Ghosts of Loss, 2005) ja ”The Empty Skies” (Hope, 2007).
Munter on soittanut vaki- tai sessiojäsenenä myös Chaosweaverissä, Heavy Metal Perseessä, Insomniumissa ja Trollheim's Grottissa. Funeris Nocturnumissa ja Trollheim's Grottissa hän käytti taiteilijanimeä Ruho.
Munter käyttää Korgin ja Yamahan soittimia.
Hän asuu Puolassa.
Diskografia

Bloodsoaked and Ill-Fated (2003,  Woodcut Records)
Divine Puppetry (2006,  demo, omakustanne)
Aiheesta muualla

Aleksi Munter Myspacessa (englanniksi)
Aleksi Munter Encyclopaedia Metallumissa (englanniksi)
Aloys Mulindwa Mutabesha Mugoma Mweru

Aloys Mulindwa Mutabesha Mugoma Mweru (1922 – 21. elokuuta 1997) oli kinshasankongolainen roomalaiskatolinen arkkipiispa. Hänet vihittiin papiksi 24. huhtikuuta 1954 ja nimitettiin Bukavun arkkihiippakunnan arkkipiispaksi 18. joulukuuta 1965. Piispaksi vihkiminen seurasi 20. maaliskuuta 1966. Pääkonsekraattorina toimi Joseph Mikararanga Busimba, jota avustivat Danilo Catarzi ja Gabriel Ukec.
Mulindwa Mutabesha Mugoma Mweru erosi tehtävistään 15. syyskuuta 1993.
Aleksi Malinen

| Aleksi Malinen> Henkilötiedot |
| --- | --- |
Syntynyt: 26. toukokuuta 2003 (ikä 21) Tuusula, Suomi
Kansalaisuus:   Suomi
Jääkiekkoilija
Lempinimi:  Mallu
Pelipaikka:  puolustaja
Maila:  vasen
Pituus:  184 cm
Paino:  90 kg
Seura
Seura:  JYP
Sarja:  SM-liiga
Pelinumero:  45
Pelaajaura
Pääsarjaura:  2020–
NHL-varaus:  189. varaus, 2021 New York Islanders
Aleksi Malinen (s. 26. toukokuuta 2003 Tuusula) on suomalainen jääkiekkopuolustaja, joka edustaa SM-liigajoukkue JYPiä.
Ura > Seuraura

Malinen on JYPin kasvatti. Kesäkuussa 2019 hän teki seuran kanssa kolmivuotisen juniorisopimuksen.
Maaliskuussa 2020 Malinen teki JYPin kanssa kaksivuotisen SM-liigasopimuksen. Hän teki liigadebyyttinsä vain 17-vuotiaana kauden 2020–2021 neljännellä kierroksella 10. lokakuuta 2020 KalPaa vastaan. Malinen merkittiin JYPin seitsemänneksi puolustajaksi. Hän sai ottelussa jääaikaa 5.43 minuuttia. Liigauransa avausmaalin Malinen teki neljännessä ottelussaan 29. joulukuuta 2020 Mikkelin Jukureita vastaan. Hänen osumansa jäi JYPin 3–0-voittoon päättyneen ottelun voittomaaliksi. Kalle Koskinen valitsi Malisen ottelun Alumnien tähtien kakkostähdeksi. Hän pelasi lopulta lähes koko kauden SM-liigassa tehden 30 runkosarjaottelussa tehot 2+1=3. Malinen vahvisti JYPin U20-junioreita kolmessa playoff-ottelussa.
New York Islanders varasi Malisen kuudennella kierroksella vuorolla numero 189 NHL:n varaustilaisuudessa 2021. Kaudella 2021–2022 hänen roolinsa JYPin SM-liigajoukkueessa jäi pieneksi ja Malinen pelasi vain kuusi runkosarjaottelua ilman tehopisteitä. Hän pelasi kautensa suurimmaksi osaksi seuran U20-joukkueessa, jonka tehokkain puolustaja Malinen oli tehoilla 3+14=17. Hän pelasi kauden aikana myös kaksi ottelua lainalla Mestis-joukkue KeuPa HT:ssä. Toukokuussa 2022 Malinen teki JYPin kanssa 1+1-vuotisen jatkosopimuksen. Kaudella 2022–2023 Malinen pelasi SM-liigassa 42 runkosarjaottelua tehden seitsemän syöttöpistettä. Hän pelasi kauden aikana myös kolme ottelua lainalla KeuPassa. Kesäkuussa 2023 JYP käytti Malisen sopimuksessa olleen option ja teki hänen kanssaan vuoden mittaisen jatkosopimuksen.
Alkukaudella 2023–2024 Malinen sai tililleen vain 15 ottelua, kunnes joulukuussa 2023 JYP uutisoi Malisen olevan loppukauden sivussa.
Ura > Maajoukkueura

Malinen pelasi alle 20-vuotiaiden MM-kilpailuissa vuonna 2023 sekä alle 18-vuotiaiden MM-kilpailuissa vuonna 2021. Hän pelasi myös World U-17 Hockey Challengessa vuonna 2019. Yhteensä Malinen on pelannut 20 nuorten ja 35 poikien maaottelua.
Amarna-kausi

Faarao Akhenaten ja kuningatar Nefertiti tyttäriensä kanssa. Yläpuolella on auringonjumala Aten ja sen etuosassa ureuskobra.
Amarna-kausi oli faaraoiden Egyptin historiassa kausi, jonka aloitti faarao Akhenaten eli Amenofis IV siirtymällä palvomaan jumala Atenia jumala Amonin sijasta. Amarna-kaudella Egypti menetti otteensa Syyriasta, sillä Akhenaten laiminlöi sotaretket.
Faarao Tutankhamon päätti Amarna-kauden, mutta kuoli nuorena.
Amarna-kausi oli muinaisen Egyptin historiassa lyhyt, noin kaksikymmentä vuotta kestänyt aikakausi, joka alkoi noin 1352 eaa. faarao Akhenatenin noustua Egyptin hallitsijaksi ja päättyi noin vuonna 1335 eaa., vuosi lapsifaarao Tutankhamonin valtaannousun jälkeen.
Amarna-kausi on yksi Egyptin historian hämärimpiä ja kiistellyimpiä ajanjaksoja. Sen katsotaan alkaneen silloin, kun faarao Akhenaten muutti hovinsa kanssa Tell-el Amarnaan ja perusti uuden pääkaupungin, Akhetatenin (suom. Atenin horisontti). Samalla hän kielsi kaikki Egyptin vanhat jumalat ja nosti niiden tilalle uuden monoteistisen uskonnon, jossa palvottiin auringonjumala Atonia.
Amarna-kaudella uudistettiin uskonnon lisäksi taidetta. Perinteiset, kaavamaiset kuvataiteen säännöt väistyivät uuden taiteellisen ilmaisun myötä. Amarna-kauden taideteoksissa ihmisillä on pitkät raajat, lättäjalat, pitkänomainen takaraivo, kapeat kasvot ja vinot silmät. Näiden kuvien tarkoitus oli ihannoida faarao Akhenatenin ulkonäköä. Akhenatenin poikkeavan ulkonäön syistä on spekuloitu paljon ja sen aiheuttajaksi on epäilty monia sairauksia ja oireyhtymiä.
Amarna-kausi jatkui Akhenatenin seuraajan Smenkhkharan hallituskaudella. Sen katsotaan päättyneen noin vuosi Smenkhkharan seuraajan Tutankhamonin hallitsijaksi tulon jälkeen, kun hän muutti nimensä Tutankhamoniksi ja muutti takaisin Egyptin entiseen pääkaupunkiin Thebaan. Hän myös palautti Egyptin vanhan uskonnon.
Myöhemmin Egyptin historiassa Amarna-kausi pyrittiin tietoisesti unohtamaan. Amarna-kauden hallitsijoiden nimiä ei merkitty  Abydoksen kuningasluetteloihin ja heidän pystyttämiään muistomerkkejä hävitettiin tai niistä raaputettiin pois heidän nimiään ja heitä esittäviä kuvia.
Egyptin vallan romahtaminen Syyriassa

Amarnasta löydetyt tekstit mainitsevat sellaisia kaupunkeja kuin Foinikian Arvad, Askalon, Beirut, Siidon, Tyyros (Tunip), Israelin ja Syyrian Haasor, Gaza, Geser, Urušalajim eli Jerusalem, Laakis, Magiddo,Sikem, Damaskos, Kadesh, Karkemish, Qatna, yhteensä sata kaupunkia Syyriassa ja Palestiinassa. Egyptillä oli Amenofis III:n kuollessa Syyria hallussaan. Palestiinassa ja Syyriassa oli indoeurooppalaisia, hurrilaisia ja arjalaisia kuninkaita. Nämä kaupunkivaltioiden kuninkaat esiintyivät kaikki faaraon uskollisina vasalleina, ja syyttelivät muita pettureiksi. Jotkut näistä juonittelivat aktiivisesti Egyptiä vastaan yhdessä heettiläisten ja hapirujen kanssa. Amurrun Abdashirta käytti egyptiläisiä joukkoja laajentaessaan aluettaan. Abdashirtan poika yritti perustaa riippumattoman valtion alueelle, missä puristivat Egypti, heettiläiset ja Mitanni. Myös Kadeshin Airttagima pelasi kaksoispeliä, vaikka vannoi uskollisuutta Egyptille, oli liitossa Amurrun kuninkaan Azirun kanssa Qatnan Akizzia ja Byblosta, Tyyrosta ja muita aidommin egyptiläisten kannalla olevia vastaan.
Kun faarao Akhenaten nousi Egyptin valtaistuimelle, hän ei piitannut Bybloksen johtajan Ribaddin tekemistä valituksista ja avunpyynnöistä. Ribaddi olisi tarvinnut joukkoja Abdashirtaa ja hapiruja vastaan. Ribaddin vastainen oppositio kasvoi, Ribaddin täytyi kukistaa kapinoita ja hän haavoittui. Lopulta Ribeddin veli teki liiton Abdashirtan kanssa, ja hänen vaimonsakin hylkäsi hänet, ja Ribaddi jäi palatessaan suljetun kaupunginportin eteen ja hänet lienee surmattu Beirutissa.
Egyptiläissyntyisen faaraon virkamiehen mukaan hapirut riistivät kaikki maat Syyriassa. Hapiruja on pidetty monesti heprealaisina, mutta tämä ei ole varmaa. Hapirut olivat palkkasoturijoukkoja, joita oli kaikkialla enenevissä määrin 2000–1000 eaa. Lähi-idässä Turkista Elamiin asti. He vaativat saalista ja maata. He olivat ehkä maattomia pakolaisia. Joidenkin mielestä hapirut olisivat olleet samoja kuin ibrim, heprealaiset, jotka olivat vaeltavia paimentolaisia. Linnoitetussa Haasorissa oli 1500–1300 eaa. auringonjumalan temppeli, jossa oli esihalli, päähalli ja kaikkein pyhin, niin kuin myöhemmässä Jerusalemin temppelissä.
Aloysius John Wycislo

Aloysius John Wycislo (17. kesäkuuta 1908 Chicago, Illinois – 11. lokakuuta 2005 Green Bay, Wisconsin) oli yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan George William Mundelein 7. huhtikuuta 1934. Hänet nimitettiin Chicagon vihkipiispaksi ja Stadian titulaaripiispaksi 7. lokakuuta 1960, ja piispaksi vihkiminen seurasi 21. joulukuuta. Pääkonsekraattorina toimi Albert Gregory Meyer, jota avustivat William Aloysius O'Connor ja Ernest John Primeau.
Wycislo sai 4. maaliskuuta 1968 nimityksen Green Bayn piispaksi, jonka virkaan hänet asetettiin 16. huhtikuuta. Hän erosi tehtävistään 10. toukokuuta 1983.
Wycislo osallistui Vatikaanin toiseen kirkolliskokoukseen. Hän kuoli lokakuussa 2005 sairaalassa Green Bayssa ollessaan 97-vuotias; hänen hautajaismessunsa järjestettiin 15. lokakuuta.
Yksinäisyys (albumi)

| Yksinäisyys Topi Sorsakoski |
| --- | --- | --- |

Studioalbumin tiedot
 Äänitetty : 1991
 Studio : Finnvox
 Julkaistu: marraskuu 1991   (2012 remasteroitu CD-painos)
 Formaatti: C-kasetti (777-7 98268 4)   LP-levy (777-7 98268 1)   CD-levy (777-7 98268 2 /   50999 602206 2 2)
 Tuottaja(t): Markku Johansson
 Tyylilaji: iskelmä
 Kesto: 37.44
 Levy-yhtiö: OY EMI Finland Ab
 Levymerkki: Parlophone
Muut kannet
   Albumin takakansi.
Listasijoitukset
  Suomi: 1. (viikko, marraskuu 1991)
Topi Sorsakosken muut studioalbumit
| Half and Half 1990 | Yksinäisyys 1991 | Kulkukoirat 1992 |
Singlet albumilta Yksinäisyys
 ”Haavekuva / Pieni lintu” Julkaistu: marraskuu 1991  ”Olet kaikki / Syliis saat mun puristaa” Julkaistu: 1991  ”Kun kuu jo nousee / Cherbourgin sateenvarjot” Julkaistu: 1991
Yksinäisyys on Topi Sorsakosken kuudes ja soolouran toinen studioalbumi, joka julkaistiin marraskuussa 1991. Levy on ensimmäinen, jonka Sorsakoski teki erottuaan Agents-yhtyeestä.
Albumi julkaistiin C-kasettina, vinyylilevynä ja CD-levynä Parlophone-levymerkillä. Vuonna 2012 levystä julkaistiin remasteroitu uusi CD-painos. Albumin kansikuvan on ottanut ja suunnitellut Stefan Bremer.
Albumista tuli suuri menestys ja oli julkaisunsa yhteydessä Suomen listaykkösenä viikon ajan ja albumi pysyi yhteensä listalla 19 viikon ajan.
Albumi saavutti kultalevyrajan jo julkaisuvuotenaan ja ylitti neljän vuoden kuluttua vuonna 1995 platinalevyrajan. Levyä on myyty yhteensä 64 022 kappaletta ja on täten Sorsakosken soolouran toisiksi myydyin levy heti hänen debyyttialbuminsa Hurmion jälkeen.
Albumilta julkaistiin kolme singleä, joista ensimmäisen singlen A-puolen kappale Haavekuva oli radioiden toiseksi soitetuin kappale kahden viikon ajan marraskuussa 1991.
Kappaleet

Kaikki kappaleet sovittanut Markku Johansson.
| --- | --- |
 A-puoli Haavekuva – 3.20 (alkup. Portrait Of My Love, säv. Cyril Ornadel, san. David West, suom. san. Erkki Oinamo)  Pieni lintu – 3.01 (alkup. The Little Bird, säv. ja san. John D. Loudermilk, suom. san. Saukki)  Kun kuu jo nousee – 2.34 (alkup. The Moon Was Yellow (And The Night Was Young), säv. Fred E. Ahlert, san. Edgar Leslie, suom. san. Saukki)  Syliis saat mun puristaa – 3.36 (alkup. I Close Muy Eyes And Count To Ten, säv. ja san. Clive Westlake, suom. san. Pertti Reponen)  Olet kaikki – 3.33 (alkup. You're My World (Il Mio Mondo), säv. ja san. Umberto Bindi, Carl Sigman ja Gino Paoli, suom. san. Kari Tuomisaari)  Jään iltaan hiljaiseen – 3.29 (alkup. It Was A Very Good Year, säv. ja san. Erwing M. Drake, suom. san. Jukka Itkonen) :  B-puoli Yksinäisyys – 3.13 (alkup. Solitariness, säv. ja san. Solon Goncalves ja Jean Rodor, suom. san. Saukki)  Huomiseen – 3.11 (alkup. I'll Be There, säv. ja san. Bobby Darin, suom. san. Jukka Itkonen)  Aamun toit mun maailmaan – 3.17 (alkup. We Have All The Time In The World, säv. ja san. John Barry ja Hal David, suom. san. Jukka Itkonen)  Cherbourgin sateenvarjot – 3.15 (alkup. Les Parapluies De Cherbourg, säv. Michel Legrand, san. Jacques Demy, suom. san. Saukki)  Kerro, onko niin – 3.27 (alkup. Tell It Like It Is, säv. ja san. Aaron Neville, suom. san. Jukka Itkonen)  Mona Lisa – 3.08 (alkup. Mona Lisa, säv. ja san. Jay Livingston ja Ray Evans, suom. san. Usko Kemppi)
Kokoonpano

Topi Sorsakoski - laulu
| --- | --- |
 Markku Johanssonin orkesteri Markku Johansson - sovitukset, orkesterin johto, trumpetti ja flyygelitorvi  Jari Puhakka - kosketinsoittimet  Juha Lanu - kitarat  Heikki Virtanen - basso  Jartsa Karvonen - lyömäsoittimet  Vesa Aaltonen - rummut  Irma Tapio - kuoro (taustalaulu)  Marjo-Riitta Kervinen - kuoro (taustalaulu)  Aale Lindgrén - oboe  Heikki Jäntti - huuliharppu  Juhani Aaltonen - saksofonit ja huilu  Markus Maskuniitty - käyrätorvi :  Heikki Hämäläisen jousiryhmä Heikki Hämäläinen - äänenjohtaja  Jorma Ylönen - viulut  Seppo Rautasuo - viulut  Mikko Pesonen - viulut  Lauri Haapanen - viulut  Teodor Nicolau - viulut  Taru Leväinen - viulut  Mauri Pietikäinen - viulut  Arja Pesonen - viulut  Kari Lindstedt - sellot
Kokoonpano > Tuotanto

Juha Laakso - äänitys, miksaus ja masterointi (Finnvox)
Mika Jussila - kaiverrus
Markku Johansson - tuottaja
Stefan Bremer - kannen kuvat ja suunnittelu
Alfa Romeo C43

| Alfa Romeo C43 |
| --- | --- |

Talli:   Alfa Romeo
Suunnittelija(t):  Jan Monchaux
Kuljettajat:  24.  Zhou Guanyu 77.  Valtteri Bottas
Testikuljettajat:   Théo Pourchaire
Teknisiä tietoja
Renkaat:  P Pirelli
Runko:  C43
Kilpailuhistoria
Debyytti:   Bahrainin GP 2023
Kilpailuja:  22
Voittoja:  0
Paalupaikkoja:  0
Nopeimpia kierroksia:  1
Palkintosijoja:  0
MM-pisteitä:  16
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2023
Alfa Romeo C43 oli Formula 1 -talli Alfa Romeon käyttämä auto kaudella 2023. Auton julkistustilaisuus oli 7. helmikuuta 2023. Autolla kilpailivat Zhou Guanyu ja Valtteri Bottas.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2023 | Alfa Romeo | Ferrari | P |  | BHR | SAU | AUS | AZE | MIA | MON | ESP | CAN | AUT | GBR | HUN | BEL | NED | ITA | SIN | JPN | QAT | USA | MXC | SÃP | LVG | ABU | 16 | 9. |
| 2023 | Alfa Romeo | Ferrari | P |  Zhou Guanyu | 16 | 13 | 9 | Kesk. | 16 | 13 | 9 | 16 | 12 | 15 | 16 | 13 | Kesk. | 14 | 12 | 13 | 9 | 13 | 14 | Kesk. | 15 | 17 | 16 | 9. |
| 2023 | Alfa Romeo | Ferrari | P |  Valtteri Bottas | 8 | 18 | 11 | 18 | 13 | 11 | 19 | 10 | 15 | 12 | 12 | 12 | 14 | 10 | Kesk. | Kesk. | 8 | 12 | 15 | Kesk. | 17 | 19 | 16 | 9. |
| 2023 | Alfa Romeo | Ferrari | P |  Théo Pourchaire |  |  |  |  |  |  |  |  |  |  |  |  |  |  |  |  |  |  | TD |  |  | TD | 16 | 9. |
Aiheesta muualla

Kuvia tai muita tiedostoja aiheesta Alfa Romeo C43 Wikimedia Commonsissa
Amarildo Almeida

Amarildo Almeida (s. 15. maaliskuuta 1976) on guineabissaulainen entinen yleisurheilija, joka kilpaili pikajuoksussa.
Almeida osallistui olympialaisiin kerran, Atlantassa 1996. Hän juoksi tuolloin 100 metrin kilpailussa 20-vuotiaana, mikä tekee hänestä maansa historian nuorimman olympiaurheilijan. Almeida putosi jo ensimmäisellä kierroksella oltuaan eränsä kahdeksas eli toiseksi viimeinen. Hän kilpaili samalla matkalla myös MM-kisoissa 1997 ja 1999, mutta putosi molemmilla kerroilla ensimmäisen kierroksen jälkeen.
Ennätykset

Lähde: IAAF
100 m: 10,52 s (1999)
200 m: 21,63 (1998)